Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18322

2. Megjegyzés: A fenti említett "túl-nyomás alatt levő üzemanyag tűz" kifejezés a sérült üzemanyag tartályból nagy nyomással kiömlő tüzelőanyag, illetve üzemanyag tűzre vonatkozik. 9.2.35 A tűzoltó és mentő szolgálatok személyzetének kiképzési programja tartalmazzon az emberi tevékenységet és teljesítményt fejlesztő elméleti és gyakorlati képzést, beleértve a csoportok közötti együttműködést is. Megjegyzés: Az emberi teljesítmény fejlesztését és a csoport-együttműködést célzó kiképzési programok tervezéséhez útmutató anyag az Emberi Tényezők Kiképzési Kézikönyvben található. 9.2.36 Ajánlás — A repülőtér üzemeltetése alatt elegendő számú kiképzett személyzetet állomásoztassanak és tartsanak beavatkozásra készenlétben a tűzoltó és mentő gépjárművek maximális kapacitással történő üzemeltetésére. A kiképzett személyek vezénylését úgy szervezzék és végezzék, hogy mindig biztosítani tudják a legkisebb beavatkozási időt, valamint a tűzoltó anyag előirt mennyiségű folyamatos alkalmazását. Vegyék figyelembe továbbá a légijármű tűzoltó és mentő műveletek során általában használt kézi tűzoltó vezetékek, létrák, valamint egyéb berendezések és felszerelések üzemeltetéséhez szükséges igényeket. 9.2.37 Ajánlás — A mentéshez biztosítandó személyzet számának meghatározásánál vegyék figyelembe a repülőteret használó légijármű típusokat. 9.2.38 A beavatkozásban részt vevő összes tűzoltó és mentő személyzetet feladataik hatásos elvégzésének biztosítása érdekében védőruházattal és légző-készülékkel kell ellátni. 9.3 Mozgásképtelen légijármű eltávolítása Megjegyzés: A mozgásképtelen légijármű eltávolításával kapcsolatos útmutató — beleértve az ehhez szükséges felszereléseket is — a Repülőtér Szolgálati Kézikönyv 5. részében található. A légijármű eltávolításával, őrzésével és az esemény jellemzőit bizonyító szerkezetek és egységek védelmével kapcsolatosan lásd még a 13. Annex előírásait. 9.3.1 Ajánlás — A repülőtér mozgási területén, vagy annak közelében levő mozgásképtelen légijármű eltávolítására dolgozzanak ki tervet és ha szükséges, jelöljék ki a terv végrehajtását egyeztető és ellenőrző személyt is. 9.3.2 Ajánlás — A repülőtér mozgási területén, vagy annak közelében levő mozgásképtelen légijármű eltávolítására kidolgozott terv azon légijármű típusokon alapuljon, amelyek várhatóan a repülőteret 2007/70/II. szám általában igénybe veszik. A terv többek között a következőket tartalmazza:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes